google/wiki40b huggingface dataset:
I'm like a Bird

Vaizdo klipas

Vaizdo klipas dainai „I’m Like a Bird“ buvo režisuotas Francis Lawrence.
Klipas prasideda su dangaus vaizdo ir priartina prie Furtado, kuri guli ant žolės. Vėliau ji rodoma „kabanti“ ore ir prie medžio. Per pirmąjį priedainį pradėjo paukščiai skristi. Prieš paskutinį priedainį Nelly dainuoja vabalui, ir jos akių spalva keičiasi. Klipo pabaigoje Nelly krenta ant žmonių minios, kuri anksčiau dainavo šios dainos žodžius.
Lucubrationes vel potius absolutissima cyclopaedia

Ringelbergo enciklopedija (lot. Lucubrationes vel potius absolutissima cyclopaedia) – Vakarų Europos enciklopedijų, besiskiriančių savo kokybe, išleista visuotinė enciklopedija.
Autorius – I. Ringelbergas. Pilnas pavadinimas – Darbo nakties metu vaisiai arba absoliučioji enciklopedija. Enciklopedija dar kitaip yra vadinama Cyclopaedia.
Išleista 1541 m. Bazelyje tęsiant Speculum maius tradicijas.
FK Riteriai

2005–2018: FK Trakai

Viešoji įstaiga „Trakų futbolo klubas“ (TFK) įkurta 2005 m. siekiant sudaryti vaikams, jaunimui ir plačiai visuomenei kuo palankesnes sąlygas aktyviai leisti savo laisvalaikį bei sportuoti. Šio projekto įgyvendinimas padeda spręsti vaikų, jaunimo ir visuomenės užimtumo bei miesto bendruomenės socialines problemas. Taip pat siekiama užkirsti kelią vaikų ir jaunimo nusikalstamumui, narkotinių medžiagų bei alkoholinių gėrimų vartojimui. Ne mažiau reikšmingas ir kitas Trakų futbolo klubo tikslas – futbolo populiarinimas Lietuvoje.
Vienas iš pagrindinių įgyvendintų projekto etapų – dirbtinės dangos aikštelės įrengimas Trakuose 2006 m. Aikštelė skirta visiems sportuoti norintiems vaikams ir jaunuoliams, taip pat skatinamas miesto bendruomenės ir šeimų dalyvavimas sporto renginiuose. Neseniai pradėtas vykdyti kitas projekto etapas – Trakų regiono futbolo mokyklos steigimas ir jos veiklos plėtojimas.
Komanda 2006 ėmė žaisti III lygos Vilniaus zonoje, nuo 2008 m. – taip pat ir SFL lygoje. 2010 m. Trakų klubas pateko į II lygą, o 2011 m. – į I lygą.
2011 m. klube vyko AC Milan jaunimo vasaros stovykla Lietuvos vaikams, kuriai vadovavo vienas Milano klubo trenerių Graziano Mannari.
2014 m. debiutavo A lygoje su nauju treneriu Edgaru Jankausku. 2014 spalį lemiamose dvikovose komandai patyrus 4 pralaimėjimus iš eilės Edgaras Jaunkauskas buvo atleistas ir laikinuoju treneriu paskirtas Virmantas Lemežis. Debiutiniame sezone A lygoje komanda užėmė 4-ą vietą. 2015 metais Trakų FK užėmė antrąją vietą ir iškovojo sidabro medalius.
2016 metų futbolo sezonas Trakų FK prasidėjo Supertaurės varžybomis su Vilniaus FK „Žalgiris“ ekipa. Nors Trakai FK pirmieji pelnė įvartį, žalgiriečiams pavyko išlyginti rezultatą, o pratęsimo metu varžovai dar tris kartus pasiuntė kamuolį į vartus ir nugalėjo 4:1. Trakai liko be supertaurės. 2016 metų gegužės 15 dieną LFF taurės 2015/16 metų finalo varžybose po pratęsimo pralaimėjo FK Žalgiris rezultatu 0-1. 2016 m. A lygoje iškovojo sidabro medalius. 
2017 m. futbolo sezonas prasidėjo Supertaurės varžybomis vasario 26 d. Varžovais buvo čempionai Žalgiris Vilnius, po vienintelio praleisto įvarčio teko pripažinti žalgiriečių pranašumą. 2017-2018 m. UEFA Europos lyga burtai lėmė susitikimą I etape su Škotijos klubu iš Perto. Pirmosios rungtynės su Saint Johnstone FC svečiuose susiklostė sėkmingai, atsakomosiose rungtynėse ir vėl nugalėjo trakiškiai. Sekančiame etape praėjo švedų barjerą, kai palaužė Noršiopingo IFK. Trečiame etape namuose palaužė  Tetovo "Škendija", tačiau pralaimėjo atsakomąsias varžybas ir pasitraukė iš turnyro.

Nuo 2019 m.: FK Riteriai

2019 m. sausio 28 d. Lietuvos futbolo federacijos (LFF) būstinėje įvyko Vykdomojo komiteto (VK) posėdis. Jame buvo patenkintas Všį „Trakų futbolo klubo“ prašymas keisti klubo vardą iš FK „Trakai“ į FK „Riteriai“. Taip pat klubo būstinė oficialiai persikėlė iš Trakų į Vilnių.
He Got Game

Siužetas

Džizesas Šatlsvortas yra vienas iš geriausių krepšininkų šalyje, todėl jį į savo gretas siekia patraukti daugelis koledžų. Jo tėvas Džeikas Šatlsvortas buvo apkaltintas savo žmonos nužudymu, kai sūnui buvo tik 12 metų, ir už tai bausmę atlieka kalėjime. Džeikas vietos viršininko laikinai paleidžiamas iš kalėjimo, šiam manant, kad Džeikas galbūt padės įtikinti sūnų prisijungti prie Didžiosios Valstijos koledžo, kuriame viršininkas buvo vienas iš buvusių įtakingiausių narių, ir į kurį besirinkdamas iš kelių koledžų Džeiko sūnus Džizesas svarsto įstoti ir atstovauti krepšinio komandai. Jei tai įvyks, Džeikas greičiau galės išeiti iš kalėjimo ir džiaugtis laisve, nors santykiai su sūnumi yra įtempti ir pašliję.
Tarptautinis doleris

Tarptautinis doleris – menama valiuta, turinti tą pačią perkamąją galią kaip ir Jungtinių Amerikos Valstijų doleris tuo pat metu. Jis parodo, kiek verta šalies valiuta (lokali valiuta) valstybės ribose.
Dolerio keitimo kursas yra skaičiuojamas, naudojant stiprumo paritetą (PPP). Taip yra palyginima, kai tarp valstybių ir praėjusio laiko padidėja valiutos kursas. Palyginti daugybės valstybių, turinčių tarptautinį dolerį, (BVP) kartais geriau nei palyginti dolerio valiutos kursus. Jis suteikia gana aiškumo, nes geriau atspindi šalies žmonių pragyvenimo lygį bendru matu.
Skaičiai, išreikšti tarptautiniais doleriais, negali būti paversti į kitos valstybės valiutą, naudojančią rinkos keitimosi koeficientus. Vietoj to jie privalo juos paversti naudojant valstybės PPP.
Mbombela

Sportas

Mieste 2010 m. vyko XIX pasaulio futbolo čempionatas.
FK Budućnost Dobanovci

Istorija

Klubo ištakos siekia 1920 m.
Imperatorius Meidži

Politinės reformos

Naujoji Japonijos valdžia, nuvertus Tokugavų valdžią, Meidži valdymo metu siekė reformuoti netvarkingą daimyo valdomų domenų sistemą. 1869-aisiais, keletas daimyo, kurie palaikė revoliuciją atidavė savo žemes imperatoriui ir buvo paskirti tų žemių valdytojais, su gan dideliais atlyginimais. Iki 1970-ųjų metų, visi likę daimyo taip pat pasekė šiuo pavyzdžiu.
1871-aisiais imperatorius paskelbė, kad domenai visiškai panaikinti, Japonija tapo suskirstyta į 72 prefektūras. Daimyo gavo metinius atlyginimus, kurie buvo lygūs dešimt procentų jų buvusių pajamų (iš kurių jie neturėjo papildomai apmokėti valdymo kaštų), tačiau buvo reikalaujama persikelti į naująją sostinę- Tokiją. Dauguma pasitraukė iš politikos.
Naujoji administracija palaipsniui panaikino daugumą samurajų privilegijų, įskaitant jų teisę į stipendiją iš vyriausybės. Tačiau, skirtingai nuo daimyo, daugelis samurajų stipriai nukentėjo nuo šių pakeitimų finansiškai.
Nors parlamentas buvo suformuotas, jis neturėjo realios galios, imperatorius taip pat. Galia perėjo iš Tokugavų į daimyo ir samurajų, vedusių revoliuciją, rankas. Taigi Japonija buvo kontroliuojama Genro, oligarchijos, kurią sudarė galingiausi vyrai iš karinių, politinių, ir ekonominių sferų.
Japonai didžiuojasi Meidži restauracija, nes lydinti industrializacija leido Japonijai tapti pranašesnei galiai Ramiojo vandenyno regione ir viena stipriausių to laikotarpio pasaulio galių. Vis dėlto, Meidži imperatoriaus aktyvus vaidmuo pačiame restauracijos procese išlieka diskutuotinas. Jis tikrai nevaldė Japonijos, bet kiek įtakos turėjo- nežinoma.Nėra labai tikėtina, kad kada nors bus neaišku, ar jis rėmė Kinijos-Japonijos karą (1894-1895) arba Rusijos-Japonijos karą (1904-1905). Vienas iš nedaugelio langų per kurį galime pažvelgti į imperatoriaus jausmus yra jo poezija, kuri, atrodo, rodo, pacifistines tendencijas. Štai vienas jo eileraštis sudarytas waka forma:
よ も の 海
み な は ら か ら と 思 ふ 世 に
な ど 波 風 の た ち さ わ ぐ ら む
Yomo no umi
Mina harakara to omofu yo ni
Nado namikaze no tachi sawaguramu
Jūros iš visų keturių pusių-
visos gimsta iš vienų įsčių:
kodėl, tada, vėjas ir bangos kelia sumaištį?
Ši poema vėliau buvo deklamuota jo anūko, imperatoriaus Šiova (Hirohito), į Imperinės konferencijos 1941-ųjų rugsėjį metu. Taip jis netiesiogiai išreiškė savo pacifistinę nuomonę karo atžvilgiu.
Archėjus

Žemė archėjuje

Archėjaus pradžioje šilumos srautas iš Žemės gelmių buvo apie tris kartus didesnis, nei dabar. Perteklinė šiluma susidarė dėl likusios šilumos nuo akrecijos proceso, taip pat šiluma išsiskyrė dėl besiformuojančio geležies branduolio ir dėl trumpai gyvuojančių radioizotopų skilimo.
Dauguma iki šiandien išlikusių archėjaus uolienos yra metamorfinės bei vulkaninės kilmės. Vulkaninis Žemės aktyvumas buvo žymiai didesnis, nei šiandien. Gali būti, kad tuo metu Žemės tektoninių plokščių judėjimas buvo daug aktyvesnis, negu šiandien, ir dėl to iki pat periodo pabaigos negalėjo susidaryti dideli žemynai.
Tai, kad iš ankstesnio hadėjaus eono beveik neišliko jokių uolienų, galima paaiškinti dažnais susidūrimais su kosminiais kūnais Saulės sistemos planetų formavimosi pabaigoje. Netgi planetoms susiformavus, jos dažnai susidurdavo su dideliais asteroidais ir meteoritais. Gali būti, kad vėlyvojo kosminio bombardavimo metu itin dideli dangaus kūnai tiesiog sunaikindavo ankstyvuosius žemynus.
Manoma, kad Žemės atmosferoje archėjaus laikotarpiu nebuvo laisvo deguonies, tačiau jau egzistavo skystas vanduo. Panašu, kad panaši į dabartinę temperatūra nusistovėjo tepraėjus 500 mln. metų po Žemės susidarymo. Astronomai mano, kad Saulės spinduliavimas tuo laikotarpiu buvo trečdaliu silpnesnis, nei dabar – taip galima paaiškinti palyginti žemą temperatūrą.

Gyvybė archėjaus metu

Tikėtina, kad viso eono metu egzistavo gyvybė, tačiau tai buvo paprasti vienaląsčiai organizmai – vadinamieji prokariotai. Nerasta eukariotų, tačiau gali būti, kad tiesiog neišliko jų fosilijų. Taip pat kol kas neaptikta jokių virusų egzistavimo įrodymų.
Rasta stromatolitų fosilijų, paplitusių viso eono metu ir ypač jo pabaigoje.
Tukupita

Istorija

Tukupita įkurta 1848 m., pradėjo sparčiai augti 1933 m., apylinkėse radus naftos.
Pranas Mikalauskas-Antalkis

Biografija

Mokėsi Vilkijos gimnazijoje. 1950-1962 m. dirbo Vilkijos rajono laikraščio „Komunizmo vėliava“ redakcijoje, nuo 1963 m. iki 1991 m. – Vilkijos profesinėje technikos mokykloje. Šioje mokykloje įsteigė kraštotyros muziejų, vadovavo kraštotyrininkams.
Bendradarbiavo pokarinėje pogrindžio spaudoje (laikraštyje „Rūpintojėlis“ ir kt.), nuo 1978 m. redagavo pogrindinį laikraštį „Katakombos“, nuo 1990 m. leido ir redagavo almanacho pobūdžio leidinį „Katakombos“. 
Išleido keliolika apsakymų, legendų, esė. Parašė romanų, kurių fragmentai spausdinti periodikoje. Išspausdino dokumentinių apybraižų apie N. Rerichą, B. Šo, J. Tysliavą, S. Šimkų, I. Buniną, O. Milašių, V. Šiugždinį, pogrindinės spaudos leidėjus.
Liquid Tension Experiment

Istorija

Grupė buvo suformuota 1997 m., kuomet Mike Portnoy pakvietė Jordan Rudess ir Tony Levin prie jo kuriamo projekto. Po nesėkmingų mėginimų į gitaristo vietą pakviesti kelis žymius muzikantus (Dimebag Darrell, Steve Morse, Jim Matheos, kurie tuo metu neturėjo pakankamai laisvo laiko), M. Portnoy galiausiai nusprendė pagalbos paprašyti John Petrucci.
Abu Liquid Tension Experiment albumus – „Liquid Tension Experiment“ ir „Liquid Tension Experiment 2“ – išleido JAV įrašų kompanija Magna Carta Records. Grupė pasirodė penkiuose pasirodymuose Niujorke, Filadelfijoje ir Los Andžele.
2007 m., prėjus 8 metams po projekto pabaigos, buvo išleistas trečiasis albumas „Spontaneous Combustion“. Tiesa, albumas išleistas projekto Liquid Trio Experiment vardu, kadangi jį sudaro albumo „Liquid Tension Experiment 2“ įrašinėjimo metu įrašytos trijų projekto narių (M. Portnoy, J. Rudess ir T. Levin) improvizacijos, kuomet John Petrucci negalėjo prisijungti prie projekto dėl ankstyvo dukters gimimo. Kelios improvizacijos vėliau buvo įtrauktos ir į patį „Liquid Tension Experiment 2“ albumą.
Kord

Istorija

Sukurtas kaip pamaina kulkosvaidžiui NSV Utios, kurio gamyba po TSRS suirimo sutriko, nes gamintojai liko skirtingose valstybėse - Ukrainoje ir Kazachstane. Kulkosvaidį Kord sukūrė Kovrovo Degtiariovo vardo gamyklos (ZID) konstruktoriai po 1990 m. Serijinė gamyba pradėta 2001 m., kulkosvaidis dar 1997 m. priimtas į Rusijos kariuomenės ginkluotę. Naudojami du „Kordo“ variantai – pėstininkų ir tankinis, kuris kaip nuotolinio valdymo zenitinis kulkosvaidis įtaisomas ant tanko T-90 bokštelio.
Mercedes-Benz O 405

Mercedes-Benz O 405 – Vokietijos automobilių gamybos koncerno „Mercedes-Benz“ gamintas autobusų modelis. Jis rinktas Manheime nuo 1983 iki 2001 m. ir buvo vienas populiariausių „Mercedes“ autobusų.
Pagaminta daug skirtingų šio modelio atmainų: žemagrindžių, aukštagrindžių, trumpų, prailgintų ir kt. Autobuso kėbulo plotis 2,5 m, ilgis – 11,1 m, 11,7 m arba 12,2 m (trumpojo), 17,1 m arba 18,0 m (prailginto). Trumpas autobusas paprastai turi 2, prailgintas 3 duris, sudarytas iš 2 dalių ir atsidarančias į salono vidų (Jungtinės Karalystės rinkai gaminti 1 ar 2 durų autobusai).
Standartinio modelio Mercedes-Benz O 405 turi laiptuotą įlipimą, paaukštintą stogo priekį, išlenktą stiklą. Prailginta, trijų ašių atmaina žinoma kaip Mercedes-Benz O 405G. Mercedes-Benz O 405 būta 2 atmainų: O405 MkI su Mercedes Benz OM447h savaiminio įpurškimo 157 arba 184 kW galios varikliu (arba dujiniu M447hG varikliu, kurio galia 150 kW) bei O405 MkII su 184 kW galio turbo įpurškimo varikliu OM447hA (taip pat su savaiminio įpurškimo OM447h-II, ar dujiniu M447hG Euro II varikliu).
Vėliau pradėta gaminti žemagrindė autobuso atmaina O405N (prailgintas – O405GN) bei O405N2 (prailgintas – O405GN2). Šių autobusų įlipimas be laiptelių, sėdynės įrengtos ant pakilų.
Mercedes-Benz O 405 kėbulo pagrindu pasaulyje pagaminta daug įvairių kitų autobusų modelių: GolAZ-AKA-6226 ir AKA-5225 (Rusija), Camo Camus, Camo U1001S (Portugalija), Hispano Carrocera, Castrosua (Ispanija), Alexander PS, CityRanger, Optare Prisma, Duple Metsec (Jungtinė Karalystė), Ramseier & Jenzer (Šveicarija) ir kt.
Mercedes-Benz O 405 ir jo atmainos XX a. pab. plačiai naudotos Vokietijos, Jungtinės Karalystės, Australijos, Ispanijos, daugelio Europos šalių miestuose. Lietuvoje naudota/tebenaudojama: 0405 (23 vnt.; VVT, „TOKS“, „Meteorit Turas“, „Trakų autobusai“, įvairios ne viešojo transporto įmonės), O405GN (21 vnt.; VVT, „Meteorit Turas“, KLAP), O405G (35 vnt.; VVT, „Meteorit Turas“), 0405GN2 (13 vnt.; VVT, „Meteorit Turas“), O405N2 (29 vnt.; VVT, „Meteorit Turas“, Panevėžio AP), O405N2Ü CNG (2 vnt., VVT, privatūs vežėjai), O405 GN2 CNG (1 vnt.; VVT). Taip pat VVT turi 2 švecariškus Ramseier & Jenzer, pagamintus ant Mercedes-Benz O 405 kėbulo.
Rimkežeriai

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime buvo 38 gyventojai, iš kurių 6 lenkai, 1 rusas ir 31 lietuvis. Iki 1954 m. kaimas priklausė Krasnavo valsčiui. 1958 m. balandžio 21 d. įsikūrė Lenkijos visuomeninės kultūros draugijos padalinys. Nuo 1960 m. veikė Juodeliškės bibliotekos filialas. Iki 1976 m. liepos 1 d. kaimas priklausė Suvalkų vaivadijos Berznyko valsčiui.  1975-1998 m. priklausė Suvalkų vaivadijai.
Gileadas

Geografija

Gileadas buvo išsidėstęs į rytus nuo Jordano upės, atkarpoje tarp Tiberiados ežero ir Negyvosios jūros. Jordanas skyrė nuo kitoje upės pusėje buvusios Samarijos (vakaruose), Galilėjos (šiaurės vakaruose) ir Judėjos (pietvakariuose).
Į šiaurę nuo Gileado, už Jarmuko upės, buvo Bašanas, o pietuose – Moabas. Pietryčiuose perėjo į Amoną. Pagrindinė regiono upė – Zarkos žemupys.
Pagrindinis Bašano miestas senovėje buvo Ramot-Gileadas, svarbus prekybiniame Karalių kelyje, jungusiame Damaską šiaurėje su Akabos įlanka pietuose. Antikiniais laikais svarbiausi miestai buvo Gadara, Pela, Geraza ir kt.
Gileadą sudarė dvi skirtingos geografinės sritys: Jordano slėnio žemumos vakarinėje dalyje (antikinė Perėja) ir kalnuotos aukštumos rytinėje dalyje.
Kęstutis Latoža

Karjera

Rungtyniavo Vilniaus „Žalgirio“ komandoje (1968–1983 m.), kur sužaidė 515 oficialių rungtynių SSRS čempionatuose, įmušė 50 įvarčių. Futbolo mėgėjų apklausoje išrinktas į geriausių pastarųjų penkiasdešimties metų Lietuvos futbolininkų trejetuką. Lietuvos rinktinėje žaidė 7 rungtynes. 1983 m. tapo LTSR čempionu kaip „Pažangos“ žaidėjas.
Treniravo įvairias Lietuvos jaunių ir jaunimo rinktines. Ne kartą laimėti čempionų titulai Lietuvos jaunių ir jaunimo pirmenybėse, 1995 metais užimta 1 vieta „Norway Cup“. 1983 metais SSRS Tautų spartakiadoje čempionų komandos treneris asistentas. Treniravo Vilniaus „Pažangos“, Vilniaus „Lokomotyvo“, Vilniaus „Žalgirio“, FS Vagar (Farerų salos) komandas.
1998 ir 1999 metais buvo Lietuvos nacionalinės rinktinės vyr. treneris ir trenerio asistentas.

Pasiekimai

Apdovanotas UEFA 50-mečio jubiliejaus proga.
Lietuvos čempionų titulas 1999 metais, 2003 metais laimėta Lietuvos futbolo federacijos taurė ir Supertaurė. 2004 metais apdovanotas Lietuvos komandoro garbės ženklu. Lietuvos karališkosios bajorų sąjungos narys.
Kubinė šaknis

Kubinė šaknis
() – aritmetinis veiksmas, kai norime sužinoti x šiame reiškinyje: x³=a. Veiksmas užrašomas taip: .

Sprendimas

Tarkime, norima ištraukti kubinę šaknį iš 27. Tuomet turime rasti skaičių, kurį pakėlus kubu gautume 27. Sprendimas:
, nes 3³=27.

Greitas sprendimas

Galime neieškoti skaičiaus, o tiesiog, žinodami taisyklę, ją pritaikyti:
=x1/3
Pavyzdys:
=271/3=3
Carlos Castaneda

Biografija

Karlosas Kastaneda (gimimo vardas Carlos César Salvador Arana Castañeda – Karlosas Sesaras Salvadoras Arana Kastanjeda) gimė Peru aukštikalnių mieste Kachamarkoje (paties teigimu – Brazilijoje). Jo motina buvo Susana Castañeda Navoa, tėvas Cesar Arana Burungaray. XX a. šeštajame dešimtmetyje persikėlė į JAV, o 1957 m. tapo natūralizuotu JAV piliečiu. 1960 m. Tichuanoje susituokė su Margaret Runyan, tačiau kartu gyveno trumpai. Studijavo antropologiją Los Andželo universitete, 1962 m. įgijo bakalauro laipsnį 1973 m. tapo filosofijos mokslų daktaru.
Studijuodamas pradėjo rašyti autobiografinių knygų seriją apie patirtį, įgytą pas indėnų jakių šamaną don Chuaną. Pagal šią medžiagą jis apgynė savo daktaro disertaciją. Kastanedos knygos susilaukė didelio populiarumo. XX a. paskutiniame dešimtmetyje Kastaneda vėl iškilo į viešumą aiškindamas apie toltekų išmintį Tensegriti. Savo idėjoms populiarinti įkūrė kompaniją Cleargreen Incorporated.
Karlosas Kastaneda mirė 1998 m. balandžio 27 d. Los Andžele nuo kepenų vėžio sukeltų komplikacijų. Kūnas kremuotas, o pelenai išbarstyti Meksikoje.

Kūryba

Karlosas Kastaneda išgarsėjo, parašęs 12 grožinės literatūros knygų apie savo pažintį su Meksikos jakių genties indėnų šamanu donu Chuanu Matusu. Knygose aprašoma tradicinė indėnų filosofija, šamanistinės praktikos. Pasakojama pirmuoju asmeniu. Knygų siužetas ir pasakojimo stilius su laiku kinta: pirmosiose knygose K. Kastaneda vaizduoja save kaip skeptiškai nusiteikusį antropologijos studentą, tiriantį menkai civilizuotus indėnus, tačiau vėlyvosiose knygose daugiau misticizmo, fantastinių išgyvenimų, donas Chuanas vaizduojamas kaip tikrasis dvasios mokytojas. Nors pats K. Kastaneda teigdavo, kad jo aprašomi įvykiai ir indėnų praktikos yra autentiški, antropologai pateikia nemažai kritikos, kuria remiantis galima teigti, kad daugelis dalykų yra tiesiog išgalvoti, todėl knygos, įskaitant ir pirmąsias, turėtų būti nagrinėjamos kaip grožinės literatūros kūriniai, o ne moksliniai tyrimai. Dauguma K. Kastanedos knygų yra išverstos į lietuvių kalbą.

Pasekėjai

Dėl gero stiliaus ir įdomaus siužeto K. Kastaneda greitai išpopuliarėjo ir susilaukė nemažai pasekėjų, išleidusių gana panašaus siužeto knygas. Tik dvi pasekėjas – Taišą Abeliar (Taisha Abelar) ir Florindą Doner (Florinda Donner-Grau) K. Kastaneda paskelbė dono Chuano mokinėmis, bet kitų pasekėjų (pvz., Viktoro Sančeso (Victor Sanchez)) nepripažino. Rašytojui populiarėjant, susidarė gana didelis, nors ir menkai organizuotas, K. Kastanedos pasekėjų ratas. Dalis jų domisi aprašytomis metodikomis tik teoriškai, kai kurie bando atkartoti jas ir praktiškai.
Velkamoji jūrų mina

Velkamoji jūrų mina (rus. буксируемая мина) – XIX a. pabaigos jūrų mina, naudota kaip puolamasis ginklas. Tuo ji skyrėsi nuo užtvarinių minų (dugninių, inkarinių, plaukiojančių ir pan.). Mažas minų laivas (mininis kateris, minanešė) tamsoje atvilkdavo miną prie priešo laivo, kur manevruodamas ją patempdavo po priešo laivu, o tada ją susprogdindavo elektriniu sprogdikliu.
Velkamąsias minas netrukus išstūmė stiebinės jūrų minos, kurios labiau tiko priešo laivams atakuoti.
Atsiradus pirmiesiems povandeniniams laivams velkamąsias minas kurį laiką naudojo kaip velkamąsias gilumines bombas.
Liudvikas Augustas Pliateris

Biografija

Tėvas Kazimieras Konstantinas Pliateris (Kazimierz Konstanty hr. Plater z Broelu h. Plater, 1749–1807), motina Izabelė Liudvika Borch (Izabela Ludwika hr. Borch h. Trzy Kawki, 1752–1813).
Broliai: Mykolas Pliateris Zyberkas (1777–1862), Henrikas (1780–1780), Stanislovas Broel-Pliateris (1784–1851), Jonas Pliateris (1800–1850), Konstantinas Pliateris (1800–1849), Kazimieras Pliateris (1800–1848).

Šeima

Žmona – Marija Bžostovska (Maria Brzostowska z Brzostowa h. Strzemię), duktė Paulina Chalecka (1800-?), sūnus Zigmantas Adomas Mykolas Modestas Broel-Pliateris (1816-?).
1794 m. kartu su broliu Mykolu dalyvavo 1794 m. sukilime. 1818 m. įkūrė Varšuvos miškininkystės mokyklą.
Egidijus Meidus

Egidijus Meidus – buvęs futbolininkas, futbolo treneris.

Biografija

1991 m. žaidė „Vilijos“ komandoje ir tapo rezultatyviausiu šalies pirmenybių žaidėjų (13 įvarčių per 14 rungtynių). Po 2000 metų treniravo „Kvintencijos“ komandą.
Nursultanas Nazarbajevas

Valdymo stilius ir politika

N. Nazarbajevas laikomas autoritarinio režimo šalininku. Jo politika orientuota į Azijos Rytus, Rusiją. Jo valdymo metais (1997 m.) sostinė Almata dėl ekonominių sumetimų perkelta į Astaną.
2000 m. apdovanotas Vytauto Didžiojo 1-ojo laipsnio ordinu.
Mašinų ir traktorių stotis

Mašinų ir traktorių stotis (MTS) – TSRS veikusi valstybinė įmonė, tiekusi kolūkiams žemės ūkio techniką. Mašinų – traktorinės stotys vykdė traktorių, kombainų ir kitos žemės ūkio technikos aptarnavimą ir nuomą kolūkiams.
Pirmi traktoriai pasirodė XX a. trečiojo dešimtmečio gale. 1929 m. Darbo ir gynybos taryba priimė nutarimą dėl visuotinio MTS kūrimo. Tokiu sprendimu buvo siekiama palaikyti gerą aprūpinimą technika ir tolygiai ją paskirstyti. MTS atliko svarbų vaidmenį vykdant kolektyvizaciją.
MTS gyvavo iki 1958–1959 m., kai žemės ūkio technika buvo perduota kolūkiams.
Dujų šalinimas iš vandens

Dujų šalinimas iš vandens

Iš vandens šalinamos tokios dujos kaip, anglies dvideginis (CO₂), deguonis (O₂) ir vandenilio sulfidas (H₂S). Esančios dujos vandeniui teikia agresyvumo, spartina vamzdynų koroziją, o anglies dvideginis - ir betono koroziją. Vandenilio sulfidas suteikia vandeniui nemalonų kvapą. Dujos iš vandens šalinamos fiziniais ir cheminiais metodais. Kontaktuojant vandeniui su aplinkos oru, jame pradeda tirpti oro deguonis (O₂). Vandenyje ištirpusių dujų koncentracija priklauso nuo vandens temperatūros.

Cheminis metodas

Cheminis metodas – iš vandens šalinamos dujos reagentų pagalba, reagentai reaguoja su vandenyje ištirpusiomis dujomis. Ištirpęs vandenyje deguonis šalinamas natrio sulfidu (Na₂SO₃) ir hidrazino hidrantu (N₂H₄∙H₂O). Įpiltas į vandenį natrio sulfidas reaguoja su vandenyje ištirpusiu deguonimi ir susidaro natrio sulfatas. Vandenilio sulfidas šalinamas chloru. Cheminiu būdu dujos iš vandens šalinamos retai. Vartojant reagentus, sudėtingesnė ir brangesnė įrenginių eksploatacija, be to gali pablogėti vandens kokybė.
Kosovo prezidentas

Kosovo prezidentas (alb. Kryetari i Kosovës) yra šalies vadovas. Kosovo prezidentą renka parlamentas.
Pirmasis šalies vadovas po nepriklausomybės paskelbimo buvo Ibrahim Rugova. Jis ėjo šias pareigas nuo 1992 m. gegužės 25 iki 2000 m. vasario 1 d. (kuomet Kosovo nepriklausomybę pripažino tik Albanija) ir nuo 2002 m. iki savo mirties 2006 m. sausio 21 d.
Antruoju prezidentu buvo išrinktas Fatmir Sejdiu. Po to porą mėnesių 2011 m. šalį valdė Behgjet Pacolli, o dabartinė prezidentė Atifete Jahjaga šaliai vadovauja nuo 2011 m. balandžio mėnesio. Ji yra pirmoji moteris šalies vadovė, pirmoji nepartinė prezidentė ir pirmoji moteris vadovė visose šiuolaikinėse Balkanų šalyse.